
ДО
ОБЩИНСКИ СЪВЕТ
БУРГАС

Д О К Л А Д Н А  З А П И С К А

ОТ КРАСИМИР СТОЙЧЕВ 
ЗАМ.-КМЕТ „ФИНАНСИ, БЮДЖЕТ И ИКОНОМИКА“

ОТНОСНО: Одобряване на годишен отчет за изпълнението на Плана за действие за общинските концесии за 2022 г. на Община Бургас и на концесионните договори. 

    УВАЖАЕМИ ОБЩИНСКИ СЪВЕТНИЦИ,

С решение, прието по т. 12 от проведеното на 27.10.2022г. заседание (Протокол № 43) Общински съвет — Бургас прие План за действие за общинските концесии на Община Бургас за периода 2022г – 2027г. В изпълнение на чл.132, ал.2 от Закон за концесиите (ЗК), общината следва да изготви и внесе за одобрение в общинския съвет Годишен отчет за изпълнението на Плана за действие за общинските концесии за 2022г. и на концесионните договори, за 2022 г.
Настоящият годишен отчет за изпълнението на концесионните договори е в две части, в съответствие с чл. 132, ал. 2 от Закона за концесиите: 
I част - Годишен отчет за относно изпълнението на „Плана за действие за общинските концесии за 2022 г. на Община Бургас“; 
II част - Годишен отчет относно изпълнението на концесионните договори за 2022 г., който е изготвен въз основа на събраната и обобщена информация от членовете на назначените комисии за контрол на концесионните договори.
„Плана за действие за общинските концесии за периода 2022 г. – 2027г. “ на Община Бургас съдържа една концесия за строителство на имот - публична общинска собственост, представляващ УПИ II, отреден за проектен ПИ с идентификатор 07079.622.198, с функционално отреждане „за атракционен обект и обществено обслужване“, с концесионна територия в размер 65 036 кв. м. за цялостно изграждане (проектиране и строителство) на „Развлекателен парк“ на територията на  парк „Езеро“ от и изцяло за сметка на концесионера, неговото управление и поддържане след въвеждането му в експлоатация на риск на концесионера, включително експлоатация на обекта на концесията и извършването на други стопански дейности срещу получаването на приходи.  
Проектът на годишен отчет за изпълнение на Плана за действие за общинските концесии за 2022 г. на Община Бургас и на концесионните договори съдържа информацията предвидена в чл. 45, ал. 2 от Закона за концесиите, в съответствие с Националната стратегия за развитие на концесиите в Република България за периода 2018 – 2027 година. 
Към 31.12.2022 г., община Бургас е страна по два концесионни договора, както следва: 
1.	Концесионен договор от 18.04.2007г. между Община Бургас и „Глобал технолоджи къмпани“ ЕАД, за предоставяне на особено право на ползване върху обект площад „Св. Св. Кирил и Методий“, целият с площ от 3 902 кв. м. за изграждане и експлоатация на подземен паркинг на три нива, за около 400 /четиристотин/ паркоместа, включително инфраструктурата и принадлежностите, съобразно одобрен проект.
и
2. Концесионен договор № 04-00-606/6/05.04.2018г. между Община Бургас и „Спорт Бургас Център“ АД, за извършване на строителни и монтажни работи по цялостно изграждане на "Спортен комплекс", разположен в имот, публична общинска собственост, представляващ ПИ с идентификатор 07079.618.109 по КККР на гр. Бургас, съответстващ на УПИ I, кв. 20 по плана на ЦГЧ - гр. Бургас, ведно със съществуващите в имота сгради с идентификатори 07079.618.109.1 и 07079.618.109.2, както и ПИ - ти с идентификатори 07079.618.108 и 07079.618.110 по КККР на гр. Бургас.
През 2022г. съгласно разпоредбите на Закона за концесиите,  Наредбата за мониторинга, управлението и контрола на концесиите и в изпълнение на заповеди с № 1539/25.05.2022г. и 1541/25.05.2022г. на кмета на Община Бургас, от страна на концедента са извършени по две проверки на място в обектите, за които са съставени констативни протоколи и са дадени препоръки към концесионерите за предприемане на действия по изпълнението им. 
На проведеното заседание на комисиите,  определени с цитираните заповеди, за осъществяване на контрол по изпълнението на сключените концесионни договори, е извършен преглед на всички задължения на концесионерите по концесионните договори, в т.ч. и на представените документи.  Комисията възложи, а Дирекция „Вътрешен одит“ към Община Бургас извърши проверка за наличие на основания за изключване по чл.60, ал.2 от Закона за концесиите при сключването и изпълнението на концесионните договори и настъпване на обстоятелства по чл.146, ал.1, т.2 от Закона за концесиите, обуславящо прекратяване на концесионните договори, за което е представен доклад с констатации. 
Информация за изпълнението на концесионните договори за 2022г. е публикувана в Националния концесионен регистър, в предвидените в Закона за концесиите срокове. 

Съгласно чл. 132, ал.2 от Закона за концесиите, в правомощията на Общински съвет – Бургас е да одобрява годишните отчети на кмета на общината относно изпълнението на включените в плана за действие за общинските концесии проекти и на концесионните договори, които следва да бъдат изготвени и внесени в  Общински съвет – Бургас, в тридесетдневен срок от публикуване на информацията в Националния концесионен регистър.  
С оглед на гореизложеното и на основание чл. 40 и чл.132, ал.2 от Закона за концесиите, чл.21 ал.1 т.12 и т.23 от Закона за местното самоуправление и местната администрация, предлагам Общински съвет - Бургас да вземе следните:

РЕШЕНИЕ:

	Одобрява годишен отчет за изпълнението на План за действие за общинските концесии за 2022 г. на Община Бургас и на концесионните договори за 2022г., съгласно приложения проект.

Приложение:
Проект на Годишен отчет за изпълнението на План за действие за общинските концесии за 2022 г. на Община Бургас и на концесионните договори.


С уважение,

КРАСИМИР СТОЙЧЕВ 
ЗАМ.-КМЕТ „ФИНАНСИ, БЮДЖЕТ И ИКОНОМИКА“

